*Jura ei olnud lihtsalt kihvt. Jura oli evidence-based tõeliselt ÄGE.*

*Ma ei ole tundnud kunagi ühegi õpetaja poolt sellist vanemlikku armastust oma õpilaste vastu nagu Juril oli oma residentide vastu.*

 ****

**Juri Karjagini nimeline stipendium.**

Stipendiumi eesmärk on tunnustada õppe- ja teadustöösse silmapaistvalt panustavaid anestesioloogia ja intensiivravi eriala residente.

1. Stipendiumi suurus on 1000 Eurot.
2. Stipendium on mõeldud osalemiseks vabalt valitud erialasel koolitusel.
3. Stipendium antakse 3.-5.aasta residendile, kes on eelneva aasta jooksul silma paistnud õppe- või teadustöös.
4. Nominente saavad esitada nii residendid kui ka kõik EAS liikmed. Taotlusesse palume lisada põhjendus, miks esitatud resident on Juri Karjagini nimelist stipendiumi väärt. Lisaväärtust annab soovituskiri juhendaja või mentori poolt.
5. Stipendiumi väljamaksmise tingimused lepitakse eraldi kokku EAS laekuriga.
6. Taotluse esitamise tähtaeg on 23.jaanuar 2025.a., kell 12:00
7. Taotlus koos soovituskirjaga palume saata elektronpostiga EAS juhatuse sekretärile dr. Maarja Hallik (info@anest.ee).
8. Stipendiumi saaja otsustab EAS-i juhatus. Kõik stipendiumile esitatud nominendid ja stipendiaat antakse teada EAS-i talveseminaril Pühajärvel ja avaldatakse seltsi kodulehel.
9. Stipendiumi saaja esitab EASi juhatusele lühiülevaate koolitusest, mis avaldatakse EAS kodulehel, ning teeb 5-10 min esitluse järgmisel Pühajärve talveseminaril.